افغانستان اسلامی جمهوریتینینگ جمهور رئیسی محمد اشرف غنی اوتگن کون کیچقرون سعودیه عربستانینینگ ایچکی ایشلر وزیری عبدالعزیز بن سعود آل سعود بیلن جده شهریده ملاقات قیلدی.
بو ایکّی تامانلمه ملاقاتده همکارلیکلر کینگهیتیریلیشی و علاقهلر مستحکملهنیشی اوستیده تاکید قیلینگن. سعودیه عربستانینینگ ایچکی ایشلر وزیری، ترورچیلیک و افراطیت قوشمه بیر تهدید حسابلنهدی دیگن. بونگه مشترک روشده کورهشیش کیرهک دیگن او. عین حالده، مملکتینینگ تورلی بولیملردهگی همکارلیگی افغانستان اوچون دوام ایتیشینی تیلگه آلگن.
سعودیه عربستانینینگ ایچکی ایشلر وزیریگه تشکرلیک قیلگن جمهور رئیس غنیگه کوره، افغانستان ترورچی گروهلر و اوروشنینگ چیزیغیده بولیب بو یولده ییریک قربانلیک بیریب کیلگن. او، تینچلیک و دایمی برقرارلیک تامین بولیشی افغانستان حکومتی اوچون بیرینچی اورینده و بو ایش اوچون معین و هر تامانلمه برنامه ترتیب بیریلگن دیدی.#
pes_Arab azb_Arab azb_Arab